Bolesť a pocit ťažkych nôh
Dobrý deň, môže sa súbežne užívať ascorutin, detralex, magnerot a izofet na odvodnenie? Ďakujem.
Dobrý deň,
ďakujeme za Vašu otázku.
Medzi liekmi Detralex, Magnerot, Ascorutin a výživovým doplnkom Izofet nebolo pozorované vzájomné ovplyvnenie účinku. Vzhľadom na to, že doplnky výživy nepodliehajú klinickým skúškam, prípadné interakcie nemuseli byť zachytené.
Ak ste si uvedenú kombináciu stanovili bez predošlého lekárskeho vyšetrenia, v prípade, že po mesiaci liečby nenastane akékoľvek zlepšenie, odporúčam Vám obrátiť sa na lekára. Nie sú mi známe podrobne Vaše ťažkosti, avšak nie všetky prípravky môžu byť v liečbe uvedených príznakov prínosné.
Prajem pekný zvyšok dňa.
S pozdravom
PharmDr. Veronika Kiabová